304 Chr. Bohr. Pattedyrfosterets respiratoriske Stofskifte. 



Jeg skal ikke forsøge nærmere at diskutere den større 

 eller mindre Sandsynlighed af disse forskellige Muligheders Rea- 

 lisation hos Fosteret. Naar vore Kundskaber ere saa mangel- 

 fulde, som Tilfældet er paa det her omhandlede Omraade, ville 

 Ræsonnementer, der ikke stadig kontrolleres af Experiment, 

 have al Udsigt til kun at føre paa Afveje. 



Et enkelt Punkt, der staar i Sammenhæng men Under- 

 søgelsen over Stofskiftet hos Fosteret, maa endnu til Slutning 

 berøres. Man synes almindeligt at gaa ud fra, at der hos 

 Pattedyrfosteret ingen Varmeafgift af Betydning kan finde Sted; 

 man har i saa Henseende særligt haft Opmærksomheden hen- 

 vendt paa, at Fordampning manglede, og at den forholdsvis 

 ringe Temperatm'forskel (fra nogle Tiendedel til en Grad) mellem 

 Moder og Foster ikke kunde bevirke nogen Varmeafgift af Be- 

 tydning ved Ledning fra Fosterets Overflade. Herved har man 

 imidlertid overset Placentas Betydning for Varmeudvexling 

 mellem Foster og Moder. Naar Blodet fra de nævnte Individer, 

 saaledes som Tilfældet er, i Placenta kommer i intim Berøring 

 i kapillære Baner, saaledes at Betingelserne ere givne for hur- 

 tig indbyrdes Udvexling af forskellige Stoffer, da ere ogsaa 

 Betingelserne fortrinlige for en Varmeudjævning mellem de to 

 Slags Blod. I Placenta vil selv en ringe Temperaturforskel 

 paa Fosterets og Moderens Blod kunne bevirke en forholdsvis 

 betydelig Varmeafgift. 



14 



